**ΔΙΚΑΙΟΛΟΓΗΤΙΚΑ**

**Για την αίτηση χορήγησης επιδόματος Ανασφάλιστων Υπερηλίκων Βορειοηπειρωτών**

* Φωτοαντίγραφο **Δελτίου Αστυνομικής Ταυτότητας** ή Ειδικού Δελτίου Ταυτότητας Ομογενούς ή Διαβατηρίου αιτούντα/σας και του/της συζύγου ή του άλλου μέρους του συμφώνου συμβίωσης .

 Η ιδιότητα του δικαιούχου ως ομογενούς μέλους της ελληνικής μειονότητας της Αλβανίας, αποδεικνύεται με το ΕΔΤΟ **η** με την υποβολή του ΦΕΚ στο όποιο έχει δημοσιευθεί η απόφαση πολιτογράφησης του δικαιούχου ως ομογενούς **η** με το έγγραφο της ορκωμοσίας του ως Έλληνας πολίτης.

* Πρόσφατο **πιστοποιητικό οικογενειακής κατάστασης**.
* Σε περίπτωση **διάζευξης**, φωτοαντίγραφο διαζευκτηρίου/δικαστικής απόφασης, καθώς επίσης και πρόσφατο πιστοποιητικό οικογενειακής κατάστασης, από το οποίο να προκύπτει η διάζευξη.
* Οι **σύζυγοι** σε **διάσταση**, σύμφωνα με το άρθρο 69 του Ν. 4144/18-04-2013 (Φ.Ε.Κ. 88/2013 - ΤΕΥΧΟΣ Α’), θεωρούνται έγγαμοι. Ο έλεγχος των δικαιολογητικών κρίνεται με τις προϋποθέσεις που ισχύουν για τους έγγαμους.
* Ληξιαρχική πράξη θανάτου του/ης συζύγου ή πρόσφατο πιστοποιητικό οικογενειακής κατάστασης, από το οποίο να προκύπτει η ημερομηνία θανάτου .
* **Σε περίπτωση** συνταξιοδότησης του αιτούντος, του/της συζύγου ή σε περίπτωση συνταξιοδότησης λόγω χηρείας στην Ελλάδα, προσκόμιση πρόσφατης βεβαίωσης από την οποία να προκύπτει το μηνιαίο ποσό της σύνταξης που λαμβάνει, καθώς και η ημερομηνία έναρξης συνταξιοδότησης.
* **Προσκόμιση** πρόσφατης **βεβαίωσης συνταξιοδότησης από τον αρμόδιο Ασφαλιστικό Φορέα της αλλοδαπής** με βεβαιωμένο το ύψος της σύνταξης που λαμβάνει και την ημερομηνία έναρξης της **,** αρμοδίως επικυρωμένη και επίσημα μεταφρασμένη. Το ίδιο ισχύει και για τον/την σύζυγο.
* Φωτοαντίγραφο του εντύπου **Ε1** δήλωσης φορολογίας εισοδήματος φυσικών προσώπων και της αντίστοιχης **Πράξης διοικητικού προσδιορισμού φόρου υπόχρεου** (**εκκαθαριστικού σημειώματος)** της αρμόδιας φορολογικής αρχής, του φορολογικού έτους. που προηγείται εκείνου που υποβάλλεται η αίτηση
* Φωτοαντίγραφο πρώτης σελίδας του βιβλιαρίου καταθετικού λογαριασμού Τράπεζας ή ΕΛ.ΤΑ., με δικαιούχο ή συνδικαιούχο τον/ην αιτούντα/ούσα, από την οποία να προκύπτει ευκρινώς ο αριθμός «**ΙΒΑΝ**».
* Δήλωση αριθμού του κινητού τηλέφωνου και μιας έγκυρης διεύθυνσης ηλεκτρονικού ταχυδρομείου (e-mail)

**Η έκδοση της βεβαίωσης ασφάλισης από ασφαλιστικό φορέα αλλοδαπής και το πιστοποιητικό οικογενειακής κατάστασης της αλλοδαπής πρέπει να είναι επισήμως μεταφρασμένα και επικυρωμένα. Η έκδοση τους δεν δύναται να απέχει χρονικά από την υποβολή τους πέραν των έξι (6) μηνών.**